**Sprendimas**

**projektas**

**reg. Nr. T-18**

**2.27.darbotvarkės klausimas**

DĖL pritarimo PASIŪLYMui pakeisti **PASVALIO RAJONO SAVIVALDYBĖS GYVENAMŲJŲ VIETOVIŲ teritorijų RIBAS**

2023 m. vasario d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 34 punktu ir 4 dalimi, Lietuvos Respublikos teritorijos administracinių vienetų ir jų ribų įstatymo 10 straipsniu, įgyvendindama Administracinių vienetų ir gyvenamųjų vietovių teritorijų ribų ir pavadinimų tvarkymo taisyklių, patvirtintų Lietuvos Respublikos Vyriausybės 1996 m. birželio 3 d. nutarimu Nr. 651 „Dėl Administracinių vienetų ir gyvenamųjų vietovių teritorijų ribų ir pavadinimų tvarkymo“ (Lietuvos Respublikos Vyriausybės 2006 m. sausio 19 d. nutarimo Nr. 54 redakcija) (su visais aktualiais pakeitimais) (toliau – Taisyklės), 26 ir 27 punktus, Pasvalio rajono savivaldybės tarybos veiklos reglamento, patvirtinto Pasvalio rajono savivaldybės tarybos 2009 m. gegužės 13 d. sprendimu Nr. T1-86 „Dėl Pasvalio rajono savivaldybės tarybos veiklos reglamento patvirtinimo“ (Pasvalio rajono savivaldybės tarybos 2020 m. lapkričio 25 d. sprendimo Nr. T1-216 redakcija) (su visais aktualiais pakeitimais), XVI skyriaus „Siūlymų nustatyti ir panaikinti gyvenamąsias vietoves, nustatyti ir keisti jų teritorijų ribas, suteikti ir keisti pavadinimus gyvenamosioms vietovėms teikimo ir nagrinėjimo tvarka bei vietos gyventojų apklausų dėl gyvenamųjų vietovių nustatymo, panaikinimo, pavadinimų gyvenamosioms vietovėms suteikimo, keitimo, jų teritorijų ribų nustatymo, keitimo organizavimo tvarka“ nuostatas ir atsižvelgdama į gautus prašymus bei į Darbo grupės įvertinimą, Pasvalio rajono savivaldybės taryba nusprendžia:

1. Pritarti pasiūlymui pakeisti Pasvalio rajono savivaldybės, Pumpėnų seniūnijos, Jurgėnų ir Kalno kaimų ribą (schema pridedama).
2. Pavesti Pasvalio rajono savivaldybės administracijai:

2.1. naudojantis ortofotografinio žemėlapio su georeferencinio pagrindo informacija ir nekilnojamojo turto kadastro žemėlapio (M 1:10000) informacija, pažymėti esamas gyvenamųjų vietovių teritorijų ribas, pagal kurias nustatomi žemės sklypų adresai, su siūlomais pakeitimais;

2.2. organizuoti konsultavimąsi su vietos gyventojais Taisyklių V skyriuje „Konsultavimasis su vietos gyventojais“ nustatyta tvarka, pateikti gyventojams pasiūlymus, žemėlapius su siūlomais pakeitimais ir kitus dokumentus, paaiškinančius siūlomus pakeitimus.

3. Nustatyti, kad:

3.1. sprendimas skelbiamas Teisės aktų registre ir Pasvalio rajono savivaldybės interneto tinklalapyje [www.pasvalys.lt](http://www.pasvalys.lt);

3.2. sprendimas įsigalioja kitą dieną po oficialaus paskelbimo Teisės aktų registre.

Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Vietinio ūkio ir plėtros

skyriaus vyriausiasis specialistas

Vygantas Bajorūnas

Tel. 8 699 19 774

Suderinta DVS Nr. RTS-

Pasvalio rajono savivaldybės tarybai

**AIŠKINAMASIS RAŠTAS**

DĖL pritarimo PASIŪLYMui pakeisti **PASVALIO RAJONO SAVIVALDYBĖS GYVENAMŲJŲ VIETOVIŲ teritorijų RIBAS**

**2023-01-16**

Pasvalys

**1. Sprendimo projekto rengimo pagrindas.**

Savivaldybės administracija gavo prašymą, kad būtų atstatytos senosios Jurgėnų kaimo ribos. Viena sodyba po 2016 m. vykdyto gyvenamųjų vietovių patikslinimo pateko į Kalno kaimo teritoriją. Dėl išsamesnės situacijos analizės ir minėto kaimo ribų keitimo būtinumo buvo kreiptasi į Pumpėnų seniūniją. Seniūnija, išanalizavusi esamą padėtį ir įvertinusi aplinkinių gyventojų nuomonę, siūlo keisti kaimo ribą tik ties suinteresuoto asmens sodyba, kad ji patektų į Jurgėnų kaimo teritoriją.

**2. Sprendimo projekto tikslai ir uždaviniai.**

Pritarus sprendimo projektui, bus galima pradėti organizuoti gyvenamųjų vietovių ribų pakeitimo projektą.

**3. Kokios siūlomos naujos teisinio reguliavimo nuostatos ir kokių rezultatų laukiama.**

Patikslinus ribą, bus patenkinti gyvenamųjų vietovių gyventojų lūkesčiai ir pageidavimai.

**4. Skaičiavimai, išlaidų sąmatos, finansavimo šaltiniai**.

Savivaldybės biudžeto lėšos.

**5. Numatomo teisinio reguliavimo poveikio vertinimo rezultatai galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Nereikia

**7. Sprendimo projekto antikorupcinis vertinimas.**

Nereikalingas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.**

Pasvalio rajono savivaldybės administracijos Vietinio ūkio ir plėtros skyriaus vyr. specialistas Vygantas Bajorūnas.

Vietinio ūkio ir plėtros

skyriaus vyriausiasis specialistas Vygantas Bajorūnas

